stanford-oval/wikipedia huggingface dataset:
ราฮีม สเตอร์ลิง
ผลงานในระดับสโมสร > ลิเวอร์พูล > ฤดูกาล 2013-14

ในลีกคัพ รอบ 2 สเตอร์ลิง ได้ทำประตูแรกให้ ลิเวอร์พูล เปิดสนามแอนฟีลด์เอาชนะ นอตส์เคาน์ตี ในช่วงต่อเวลาพิเศษ 4-2 ต่อมา ในวันที่ 4 ธันวาคม ค.ศ. 2013 สเตอร์ลิง ได้ทำประตูแรกในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ นอริชซิตี 5-1 ต่อมา ในวันที่ 15 ธันวาคม ค.ศ. 2013 สเตอร์ลิง ได้ทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ ทอตนัมฮอตสเปอร์ ที่ไวต์ฮาร์ตเลน 5-0  ต่อมา ในวันที่ 21 ธันวาคม ค.ศ. 2013 สเตอร์ลิง ได้ทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ คาร์ดิฟฟ์ซิตี 3-1
ในวันที่ 8 กุมภาพันธ์ ค.ศ. 2014 สเตอร์ลิง ได้ทำ 2 ประตู ในนัดที่ ลิเวอร์พูล เปิดสนามแอนฟีลด์เอาชนะ อาร์เซนอล 5-1  ต่อมา ในวันที่ 1 มีนาคม ค.ศ. 2014 สเตอร์ลิง ลงมาเป็นตัวสำรองและได้ทำประตูที่ 6 ในพรีเมียร์ลีก ในนัดที่ ลิเวอร์พูล เอาชนะ เซาแทมป์ตัน ที่เซนต์แมรีส์สเตเดียม 3-0  ต่อมา ในวันที่ 13 เมษายน ค.ศ. 2014 สเตอร์ลิง ได้ทำประตูให้ ลิเวอร์พูล ขึ้นนำ แมนเชสเตอร์ซิตี 1-0 ก่อนที่ ลิเวอร์พูล จะชนะไป 3-2 ช่วยให้ ลิเวอร์พูล ขึ้นนำจ่าฝูงและลุ้นแชมป์พรีเมียร์ลีกต่อไป  ต่อมา ในวันที่ 20 เมษายน ค.ศ. 2014 สเตอร์ลิง ได้ทำ 2 ประตู และจ่ายให้เพื่อนยิง 1 ประตู ในนัดที่ ลิเวอร์พูล เอาชนะ นอริชซิตี ที่แคร์โรว์โรด 3-2 ต่อมา สเตอร์ลิง ได้ติด 1 ใน 6 เข้าชิงรางวัลนักฟุตบอลดาวรุ่งยอดเยี่ยมของพีเอฟเอ ในวันที่ 6 พฤษภาคม ค.ศ. 2014 สเตอร์ลิง คว้ารางวัลนักเตะดาวรุ่งยอดเยี่ยมแห่งปี จากการโหวตของแฟนๆ จากงานประกาศรางวัล Players’ Awards Dinner ปี 2014 โดยงานประกาศรางวัลจัดขึ้นที่ ศูนย์ประชุม Liverpool ACC Conference Centre จบฤดูกาล สเตอร์ลิง ยิงประตูในพรีเมียร์ลีกได้ 9 ประตูจาก 33 นัด และยิงได้ทั้งหมด 10 ประตู จาก 38 นัด รวมทุกรายการ ช่วยให้ ลิเวอร์พูล ได้อันดับ 2 ทำให้ ลิเวอร์พูล ได้กลับไปเล่นยูฟ่าแชมเปียนส์ลีก นับตั้งแต่ในปี 2009
ผลงานในระดับสโมสร > แมนเชสเตอร์ซิตี > ฤดูกาล 2015-16

ก่อนเริ่มฤดูกาล 2015–16 สเตอร์ลิงได้ย้ายเข้าสังกัดแมนเชสเตอร์ซิตี ด้วยค่าตัวสูงถึง 49 ล้านปอนด์ (ประมาณ 2.45 พันล้านบาท) ด้วยระยะเวลาสัญญานาน 5 ปี ซึ่งมูลค่าที่สูงถึงขนาดนี้ บรรดาผู้สนับสนุนลิเวอร์พูลต่างมองว่าเป็นการขายที่สโมสรคุ้มค่ามากที่สุด โดยสเตอร์ลิงยังได้ทำสถิติเป็นผู้เล่นอายุไม่เกิน 21 ปีที่แพงที่สุด และเป็นผู้เล่นของแมนเชสเตอร์ซิตีที่มีค่าตัวแพงที่สุดของสโมสร และเป็นผู้เล่นที่มีค่าตัวแพงที่สุดเป็นอันดับที่ 13 ของโลก และเป็นสถิติอันดับ 3 ของพรีเมียร์ลีก
สเตอร์ลิงยิงให้กับแมนเชสเตอร์ซิตีลูกแรกได้ทันทีที่ลงเล่นนัดแรก ในรายการอินเตอร์เนชันแนลแชมเปียนส์คัพ 2015 ในนาทีที่ 3 ที่พบกับ โรมา ในการแข่งขันที่ออสเตรเลีย
ทีมชาติอังกฤษ

ราฮีม สเตอร์ลิง ติดทีมชาติอังกฤษ ชุดใหญ่ นัดแรก ในวันที่ 14 พฤศจิกายน ค.ศ. 2012 ในนัดที่อุ่นเครื่องกระชับมิตร กับ สวีเดน ในวันที่ 5 มีนาคม ค.ศ. 2014 สเตอร์ลิง ได้ลงเล่นนัดที่สองให้กับทีมชาติและโชว์ฟอร์มได้อย่างยอดเยี่ยม ในนัดที่ อังกฤษ เอาชนะ เดนมาร์ก 1-0 ในเกมอุ่นเครื่องกระชับมิตร ที่สนามกีฬาเวมบลีย์
ทีมชาติอังกฤษ > ฟุตบอลโลก 2014

ในวันที่ 12 พฤษภาคม ค.ศ. 2014 ทีมชาติอังกฤษได้เรียกตัว ราฮีม สเตอร์ลิง ติดรายชื่อ 23 คน ชุดลุยศึก ฟุตบอลโลก 2014 ที่บราซิล โดย อังกฤษ ได้อยู่กลุ่ม D ร่วมกับ อุรุกวัย, คอสตาริกา และ อิตาลี ในวันที่ 14 มิถุนายน ค.ศ. 2014 สเตอร์ลิง ได้ลงสนามเป็นตัวจริงในฟุตบอลโลก กลุ่ม D นัดแรก ในนัดที่แพ้ให้กับ อิตาลี 1-2 สุดท้าย อังกฤษ ก็ต้องตกรอบแรก ได้อันดับสุดท้ายของกลุ่ม D เสมอ 1 แพ้ 2 (แพ้ อิตาลี 1-2, แพ้ อุรุกวัย 1-2 และ เสมอ คอสตาริกา 0-0) ทำให้ทีมชาติอังกฤษต้องจบเส้นทางฟุตบอลโลกที่บราซิลเพียงรอบแรกเท่านั้น และเป็นครั้งแรกในรอบ 56 ปีที่อังกฤษตกรอบแรกฟุตบอลโลก
ทีมชาติอังกฤษ > ฟุตบอลชิงแชมป์แห่งชาติยุโรป 2016 รอบคัดเลือก

ในวันที่ 27 มีนาคม ค.ศ. 2015 สเตอร์ลิง ได้ทำประตูแรกในนามทีมชาติอังกฤษชุดใหญ่ ในนัดที่ อังกฤษ เปิดสนามกีฬาเวมบลีย์เอาชนะ ลิทัวเนีย 4-0
สถิติ > สโมสร

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ลิเวอร์พูล | 2011–12 | พรีเมียร์ลีก | 3 | 0 | 0 | 0 | 0 | 0 | — | — | — | — | 3 | 0 |
| ลิเวอร์พูล | 2012–13 | พรีเมียร์ลีก | 24 | 2 | 1 | 0 | 1 | 0 | 10 | 0 | — | — | 36 | 2 |
| ลิเวอร์พูล | 2013–14 | พรีเมียร์ลีก | 33 | 9 | 3 | 0 | 2 | 1 | — | — | — | — | 38 | 10 |
| ลิเวอร์พูล | 2014–15 | พรีเมียร์ลีก | 35 | 7 | 5 | 1 | 4 | 3 | 8 | 0 | — | — | 52 | 11 |
| ลิเวอร์พูล | รวม | รวม | 95 | 18 | 9 | 1 | 7 | 4 | 18 | 0 | — | — | 129 | 23 |
| แมนเชสเตอร์ซิตี | 2015–16 | พรีเมียร์ลีก | 31 | 6 | 2 | 1 | 4 | 1 | 10 | 3 | — | — | 47 | 11 |
| แมนเชสเตอร์ซิตี | 2016–17 | พรีเมียร์ลีก | 33 | 7 | 5 | 1 | 1 | 0 | 8 | 2 | — | — | 47 | 10 |
| แมนเชสเตอร์ซิตี | 2017–18 | พรีเมียร์ลีก | 33 | 18 | 2 | 1 | 3 | 0 | 8 | 4 | — | — | 46 | 23 |
| แมนเชสเตอร์ซิตี | 2018–19 | พรีเมียร์ลีก | 34 | 17 | 4 | 3 | 3 | 0 | 10 | 5 | 0 | 0 | 51 | 25 |
| แมนเชสเตอร์ซิตี | 2019–20 | พรีเมียร์ลีก | 33 | 20 | 4 | 1 | 5 | 3 | 9 | 6 | 1 | 1 | 52 | 31 |
| แมนเชสเตอร์ซิตี | 2020–21 | พรีเมียร์ลีก | 31 | 10 | 3 | 1 | 4 | 2 | 11 | 1 | — | — | 49 | 14 |
| แมนเชสเตอร์ซิตี | 2021–22 | พรีเมียร์ลีก | 30 | 13 | 3 | 1 | 2 | 0 | 12 | 3 | 0 | 0 | 47 | 17 |
| แมนเชสเตอร์ซิตี | รวม | รวม | 225 | 91 | 23 | 9 | 22 | 6 | 68 | 24 | 1 | 1 | 339 | 131 |
| เชลซี | 2022–23 | พรีเมียร์ลีก | 28 | 6 | 0 | 0 | 1 | 0 | 9 | 3 | — | — | 38 | 9 |
| เชลซี | 2023–24 | พรีเมียร์ลีก | 31 | 8 | 6 | 1 | 6 | 1 | — | — | — | — | 43 | 10 |
| เชลซี | รวม | รวม | 59 | 14 | 6 | 1 | 7 | 1 | 9 | 3 | — | — | 81 | 19 |
| รวมอาชีพ | รวมอาชีพ | รวมอาชีพ | 379 | 123 | 38 | 11 | 36 | 11 | 94 | 27 | 1 | 1 | 549 | 173 |
↑  ลงแข่งในยูฟ่ายูโรปาลีก
↑  ลงเล่น 6 ครั้งในยูฟ่าแชมเปียนส์ลีก 2 ครั้งในยูฟ่ายูโรปาลีก
1 2 3 4 5 6 7 8  ลงเล่นในยูฟ่าแชมเปียนส์ลีก
↑  ลงเล่นในเอฟเอคอมมิวนิตีชีลด์
เกียรติประวัติ

แมนเชสเตอร์ซิตี
พรีเมียร์ลีก: 2017–18, 2018–19, 2020–21, 2021–22
เอฟเอคัพ: 2018–19
ฟุตบอลลีก/อีเอฟแอลคัพ: 2015–16, 2018–19, 2019–20, 2020–21
เอฟเอคอมมิวนิตีชีลด์: 2019
ยูฟ่าแชมเปียนส์ลีก รองชนะเลิศ: 2020–21
อังกฤษ
ฟุตบอลชิงแชมป์แห่งชาติยุโรป รองชนะเลิศ: 2020
ยูฟ่าเนชันส์ลีก อันดับที่ 3: 2018–19
ส่วนตัว
นักเตะดาวรุ่งยอดเยี่ยมแห่งปีของลิเวอร์พูล: 2013–14, 2014–15
โกลเดนบอย: 2014
ยูฟ่าแชมเปียนส์ลีก Team of the Group Stage: 2015–16
ยูฟ่าแชมเปียนส์ลีก Squad of the Season: 2018–19, 2019–20
ผู้เล่นประจำเดือนของพรีเมียร์ลีก: สิงหาคม ค.ศ. 2016, พฤศจิกายน ค.ศ. 2018, ธันวาคม ค.ศ. 2021
ทีมยอดเยี่ยมแห่งปีของพีเอฟเอ: 2018–19 Premier League
นักฟุตบอลดาวรุ่งแห่งปีของพีเอฟเอ: 2018–19
นักฟุตบอลแห่งปีของสมาคมผู้สื่อข่าวฟุตบอล: 2018–19
UEFA European Championship Team of the Tournament: 2020
เครื่องราชอิสริยาภรณ์
เครื่องราชอิสริยาภรณ์จักรวรรดิบริติช: 2021
แหล่งข้อมูลอื่น

Profile ที่เว็บไซต์สโมสรฟุตบอลเชลซี
Profile ที่เว็บไซต์สมาคมฟุตบอล
ราฮีม สเตอร์ลิง – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
ราฮีม สเตอร์ลิง – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
ราฮีม สเตอร์ลิง ข้อมูลนักเตะและสถิติการแข่งขัน
| ด ค กผู้เล่นชุดปัจจุบันของสโมสรฟุตบอลอาร์เซนอล  |
| --- | --- |
 1 แรมส์เดล  3 เทียร์นีย์  4 ไวต์  5 พาร์ทีย์  6 กาบรีแยล  7 ซากา  8 เออเดอโกร์  9 เฌซุส  10 สมิท ราว  14 โอบาเมอย็องก์  15 เมตแลนด์-ไนลส์  16 โฮลดิง  17 แซดริก  18 โทมิยาซุ  19 เปเป  20 ตาวารึช  21 เชมเบอส์  22 มารี  23 โลกงกา  25 อันนินนี  26 บาโลกัน  29 ฮาเวิทซ์  30 เอ็นเคเตียห์  31 กอลาชินัตส์  33 โอคองก์โว  34 จากา  35 มาร์ชีแนลี  หัวหน้าผู้ฝึกสอน: อาร์เตตา
| ด ค กทีมยอดเยี่ยมในฟุตบอลชิงแชมป์แห่งชาติยุโรป 2020 |
| --- | --- |
ผู้รักษาประตู:   จันลุยจี ดอนนารุมมา 
กองหลัง:   แฮร์รี แมไกวร์   ไคล์ วอล์กเกอร์   เลโอนาร์โด โบนุชชี   เลโอนาร์โด สปีนัซโซลา 
กองกลาง:   พีแยร์-เอมิล ฮอยปีแยร์   ฌอร์ฌีญู   เปดริ 
กองหน้า:   โรเมลู ลูกากู   ราฮีม สเตอร์ลิง   เฟเดรีโก กีเอซา 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  นอร์เวย์  สหรัฐ  โปแลนด์ 
สเตอร์ลิงลงซ้อมให้กับ ลิเวอร์พูล ในปี 2011
สเตอร์ลิง ลงเล่นให้กับ ลิเวอร์พูล ในนัดที่เจอกับ โกเมล ในปี 2012
สเตอร์ลิง (ซ้าย) ลงซ้อมที่ แอนฟีลด์ ร่วมกับ ฟีลีปี โกชิญญู‎ (กลาง) และ โคเซ เอนรีเก ซานเชซ (ขวา)
สเตอร์ลิง ลงซ้อมให้กับ ลิเวอร์พูล ในปี 2014
ไป๋ ลู่

ไป๋ เหมิงหยาน (จีน: 白梦妍; เกิด 23 กันยายน ค.ศ. 1994) เป็นที่รู้จักในชื่อ ไป๋ ลู่ (จีน: 白鹿) เป็นนักแสดง นางแบบ และนักร้องชาวจีน เธอได้รับการยอมรับจากการแสดงในละครโทรทัศน์จีนเรื่อง องค์หญิงสวมรอย (2018), เจาเหยา จอมมารโลกต้องจำ (2019), วุ่นรักนักเรียนเตรียมทหาร (2019), ครึ่งทางรัก (2020), ทุกชาติภพ กระดูกงดงาม ภาคอดีต (2021), ทุกชาติภพ กระดูกงดงาม ภาคปัจจุบัน (2021), จันทราอัสดง (2023) และ ตำนานรักสวรรค์จันทรา (2024–25)
ผลงานการแสดง > ละคร

| ปี | ชื่ออังกฤษ / ไทย | ชื่อจีน | ตัวละคร | บทบาท | หมายเหตุ |
| --- | --- | --- | --- | --- | --- |
|  | Lament of the River Immortal | 衡门有狐 | หลี่ชิงเยว่ / ฮวาหรูเยว่ | นางเอก | รอออกอากาศ |
|  | The Monkey King: Land of Beauty | 西游记女儿国 | อู๋ซวง | นางเอก | รอออกอากาศ |
|  | Zhaoge เจาเกอ ศึกสวรรค์ลิขิต | 朝歌 | Deng Chanyu | บทรอง | รอออกอากาศ |
| 2025 | Northward  ล่องเรือชีวิตสู่ทิศเหนือ | 北上 | เซี่ยเฟิ่งหัว | นางเอก | พากย์ไทย และ ซับไทย ทาง iQIYI Thailand |
| 2025 | Moonlight My stique ตํานานรักสวรรค์จันทรา | 白月梵星 | ไป๋ซั่ว /ซิงเยว่ | นางเอก | พากย์ไทย และ ซับไทย ทาง iQIYI Thailand  |
| 2023 | Story of Kunning Palace เล่ห์รักวังคุนหนิง | 宁安如梦 | เจียงเสวี่ยหนิง | นางเอก | พากย์ไทย และ ซับไทย ทาง iQIYI Thailand  , True ID  |
| 2023 | Only For Love จีบให้วุ่นลงทุนด้วยรัก | 以爱为营 | เจิ้งซูอี้ | นางเอก | ซับไทย ทาง True ID |
| 2023 | Till The End Of The Moon จันทราอัสดง | 长月无烬 | หลีซูซู / เย่ซีอู้/ซางจิ่ว | นางเอก | พากย์ไทย และ ซับไทย ทาง Youku​Thailand​, TureID​, Netflix​ Thailand​ |
| 2022 | Ordinary Greatness เกียรติยศนายตำรวจ | 警察荣誉 | เซี่ยเจี๋ย | นางเอก | ซับไทย  ทาง iQIYI Thailand  |
| 2021 | Forever and Ever ทุกชาติภพ กระดูกงดงาม ภาคปัจจุบัน | 一生一世 | สืออี๋ | นางเอก | พากย์ไทย และ ซับไทย ทาง iQIYI Thailand ซับไทย ทาง We TV Thailand |
| 2021 | One and Only ทุกชาติภพ กระดูกงดงาม ภาคอดีต | 长安如故 | ชุยสืออี๋ | นางเอก | พากย์ไทย และ ซับไทย ทาง iQIYI Thailand ซับไทย ทาง We TV Thailand |
| 2021 | Song of Youth เพลงรักวสันต์หยก | 玉楼春 | หลินเช่าชุน | นางเอก | พากย์ไทย และซับไทย TrueID |
| 2020 | Jiu Liu Overlord จอมคนเหนือชนชั้น | 九流霸主 | หลงอ้าวอี้ | นางเอก | ซับไทย ทาง We TV Thailand |
| 2020 | Love is Sweet ครึ่งทางรัก  | 半是蜜糖半是伤 | เจียงจวิน | นางเอก | ซับไทย ทาง iQIYI Thailand |
| 2019 | Lucky's First Love รักครั้งแรกของฉัน | 世界欠我一个初恋 | สิงอวิ้น | นางเอก | พากย์ไทย และซับไทยทาง MONOMAX ซับไทย ทาง iQIYI Thailand |
| 2019 | Arsenal Military Academy  วุ่นรักนักเรียนเตรียมทหาร | 烈火军校 | เซี่ยเซียง | นางเอก | พากษ์ไทย และ ซับไทย ทาง MONOMAX  |
| 2019 | The Legends / Zhao Yao เจาเหยา ลิขิตรักนางพญามาร | 招摇 | ลู่เจาเหยา | นางเอก | พากษ์ไทย และ ซับไทย ทาง MONOMAX  |
| 2018 | Untouchable Lovers องค์หญิงสวมรอย | 凤囚凰 | Huo Xuan / Le Yun | บทรอง | พากษ์ไทย ทางช่อง AmarinTV 34 |
| 2017 | King Is Not Easy รักแท้มันไม่ง่าย | 大王不容易 | ต้าซี | นางเอก | ซับไทย ทาง โรงหนังมังกร |
ผลงานการแสดง > ภาพยนตร์สั้น

| ปี | ชื่อเรื่องภาษาอังกฤษ | ชื่อภาษาจีน | หมายเหตุ |
| --- | --- | --- | --- |
| 2016 | What Do You Expect of Me | 你还要我怎样 |  |
| 2016 | This Winter, Have You Fell in Love? | 这个冬天，你恋爱了吗 |  |
| 2015 | There are no Jokes in this World | 世界上没有所谓的玩笑，玩笑都有认真的成分 |  |
| 2015 | Meeting You is such a Good Thing | 遇见你这么美好的事情 |  |
ผลงานการแสดง > แสดงเอ็มวีเพลง

2016 - เพลง The Message (留言) นักร้อง 陆虎
ผลงานอื่น ๆ > เพลง

| ปี | ชื่อเพลง (อังกฤษ) | ชื่อเพลง(จีน) | หมายเหตุ |
| --- | --- | --- | --- |
| 2021 | My Sugar | - | ครบรอบ 5 ปีที่เดบิ้ว |
| 2021 | Heartbeat | 心动 | ประกอบซีรี่ส์ เรื่อง Forever And Ever ทุกชาติภพกระดูกงดงาม ภาคปัจจุบัน |
| 2019 | Want to be With You | 想和你一起 | ประกอบซีรี่ส์ เรื่อง Lucky's First Love รักครั้งแรกของฉัน |
| 2019 | Dream | 入梦 | ประกอบซีรีส์ เรื่อง Arsenal Military Academy วุ่นรักนักเรียนเตรียมทหาร |
| 2018 | The Phoenix Prison (Huang Feng Prison) | 凤囚凰 | ประกอบซีรีส์ เรื่อง Untouchable Lovers องค์หญิงสวมรอย |
| 2018 | Hatred of Jiang Nan | 江南恨 | ประกอบซีรีส์ เรื่อง Untouchable Lovers องค์หญิงสวมรอย |
| 2017 | Small Obey | 小的听令 | ประกอบซีรีส์ เรื่อง King Is Not Easy รักแท้มันไม่ง่าย |
โทรทัศน์ประเทศไทยใน พ.ศ. 2539

เหตุการณ์ที่เกิดขึ้นใน พ.ศ. 2539 ในโทรทัศน์ประเทศไทย
เหตุการณ์

แสงชัย สุนทรวัฒน์ ถูกลอบสังหารด้วยอาวุธปืน เสียชีวิตระหว่างนั่งรถยนต์ เดินทางกลับบ้านพักในเมืองทองธานี ถนนแจ้งวัฒนะ  จากผลการสอบสวนของตำรวจ ระบุว่า อุบล บุญญชโลธร อดีตผู้รับสัมปทานจัดรายการ ทางสถานีวิทยุ อ.ส.ม.ท.ส่วนภูมิภาค จ้างวานให้บุตรเขยคือทวี พุทธจันทร์ ส่งมือปืนไปลอบสังหารแสงชัย ต่อมาอุบลถูกลอบสังหาร เสียชีวิตบนรถยนต์ก่อนกลับถึงบ้านพัก เช่นเดียวกับแสงชัย
สถานีโทรทัศน์ไอทีวี ได้ออกอากาศอย่างเป็นทางการ เมื่อวันที่ 1 กรกฎาคม ปีเดียวกัน ตั้งแต่เวลา 19:00 น. เป็นต้นมา โดยออกอากาศในระบบยูเอชเอฟ ช่อง 26 จากอาคารไทยพาณิชย์ ปาร์ค พลาซ่า ถนนรัชดาภิเษก ในขณะนั้น (ต่อมาได้เปลี่ยนแปลงการส่งสัญญาณแพร่ภาพออกอากาศในระบบเดียวกัน แต่เป็นช่อง 29 ตั้งแต่ปี 2542 และในเวลาหลายปีต่อมาอีกได้เปลี่ยนชื่อเป็นสถานีโทรทัศน์ทีไอทีวี จนกระทั่งถึงปัจจุบันได้ใช้ชื่อว่าสถานีโทรทัศน์ไทยพีบีเอส)
ดูเพิ่ม

รายชื่อปีในโทรทัศน์ประเทศไทย
รถไฟใต้ดินแอลเจียร์

| รถไฟใต้ดินแอลเจียร์ مترو الجزائر العاصمة |
| --- | --- |

ข้อมูลทั่วไป
ที่ตั้ง: แอลเจียร์,  แอลจีเรีย
ประเภท: Rapid transit
จำนวนสาย: 1
จำนวนสถานี: 10
การให้บริการ
เริ่มดำเนินงาน: พฤศจิกายน ค.ศ. 2011
ผู้ดำเนินงาน: RATP El-Djazaïr
ข้อมูลทางเทคนิค
ระยะทาง: 9.2 km (5.7 mi)
รางกว้าง: 1435
รถไฟใต้ดินแอลเจียร์ (อาหรับ: مترو الجزائر العاصمة) เป็นระบบขนส่งในกรุงแอลเจียร์ วางแผนโครงการตั้งแต่ ค.ศ. 1970 มีจุดประสงค์เพื่อพัฒนาการเติบโตของเมือง มีแผนเปิดให้บริการเมื่อ ค.ศ. 1980 แต่เกิดแผนล่าช้า ทำให้ต้องเลื่อนเวลา เนื่องจากปัญหาทางการเงิน และโครงการนี้ได้นำเสนอใหม่อีกครั้งเมื่อปี ค.ศ. 2003
รถไฟใต้ดินสายแรก จากสถานีเฮอ์ลเบเดอร์ จนถึงสถานีทาฟอร่า ระยะทาง 9.2 กิโลเมตร (5.7 ไมล์) จำนวน 10 สถานี ตอนนี้ได้สร้างเสร็จสมบูรณ์ และเริ่มเปิดให้บริการตั้งแต่ตุลาคม ค.ศ. 2011
รูปภาพ

ทางเข้าสถานี
เครื่องบัตรโดยสาร
สถานี Aïssat Idir มองจากขบวนรถไฟฟ้า
สถานีเฮอ์ลเบเดอร์
สถานีทาฟอร่า
ภายในขบวนรถ
บัตรโดยสาร
แหล่งข้อมูลอื่น

Algiers Metro เก็บถาวร 2008-02-06 ที่ เวย์แบ็กแมชชีน
Siemens Transportation Systems - Algiers Metro เก็บถาวร 2012-04-07 ที่ เวย์แบ็กแมชชีน
Subways.net Algiers Metro เก็บถาวร 2013-02-06 ที่ เวย์แบ็กแมชชีน
ณภศศิ สุรวรรณ

| ณภศศิ สุรวรรณ |
| --- | --- |
เกิด: 16 สิงหาคม พ.ศ. 2534 (33 ปี) ณภศศิ สุรวรรณ  จังหวัดชลบุรี ประเทศไทย
อาชีพ: นักร้อง นักแสดง นางแบบ พิธีกร นักจัดรายการวิทยุ ยูทูบเบอร์
ผลงานเด่น: จุ๊บ จากละคร ห้องหุ่น (2558) แคร์ จากภาพยนตร์ อวสานโลกสวย (2559)
ThaiFilmDb
ดร.ณภศศิ สุรวรรณ ชื่อเล่น มายด์ เกิดวันที่ 16 สิงหาคม พ.ศ. 2534 เป็น นักแสดงชาวไทย
ประวัติ

เดิมอาศัยอยู่ที่จังหวัดชลบุรี จบการศึกษาชั้นมัธยมศึกษาตอนต้นที่โรงเรียนสาธิต "พิบูลบำเพ็ญ" มหาวิทยาลัยบูรพา  จบการศึกษาชั้นมัธยมศึกษาตอนปลายจากโรงเรียนเตรียมอุดมศึกษา เมื่อเรียนอยู่ที่โรงเรียนเตรียมอุดมศึกษามายด์ทำกิจกรรมต่าง ๆ มากมาย เช่น เป็นนางนพมาศ ปี 2550 ถือป้ายโรงเรียนในกิจกรรมกีฬาสี เชียร์ลีดเดอร์ในกีฬาประเพณีโรงเรียนเตรียมอุดมศึกษาและโรงเรียนเตรียมทหาร ครั้งที่ 25 และ 26 นอกจากนี้ยังอยู่ในโครงการความสามารถพิเศษทางภาษาไทย (Gifted ไทย)
ในขณะที่ศึกษาอยู่ที่คณะนิเทศศาสตร์ จุฬาลงกรณ์มหาวิทยาลัย เป็นผู้นำเชียร์ คณะนิเทศศาสตร์ ในงานกีฬาเฟรชชี่ และจุฬาฯคฑากร ปัจจุบันจบการศึกษาระดับปริญญาตรีจากคณะนิเทศศาสตร์ จุฬาลงกรณ์มหาวิทยาลัย เอกวารสารสนเทศ ระดับปริญญาโทจากวิทยาลัยการแพทย์บูรณาการ มหาวิทยาลัยธุรกิจบัณฑิตย์ สาขาวิทยาการชะลอวัยและฟื้นฟูสุขภาพ และ ระดับปริญญาเอกจาก Lyceum of the Philippines University ประเทศฟิลิปปินส์ มายด์มีผลงานในวงการบันเทิงอย่างมากมาย โดยเป็นที่รู้จักจากการแสดงโฆษณาต่าง ๆ เริ่มเข้าวงการจากการได้รับตำแหน่ง Miss Uthaitip Freshy Idol 2008
ชีวิตส่วนตัว ปัจจุบันกำลังคบหาดูใจกับ พ.ต.ท. สงกรานต์ เตชะณรงค์ รองผู้กำกับการ สำนักงานกำลังพล สำนักงานตำรวจแห่งชาติ ปฏิบัติงานกองอำนวยการรักษาความมั่นคงภายในราชอาณาจักร
ผลงาน > ละครโทรทัศน์

พ.ศ. 2556 : พรพรหมอลเวง (เวฟทีวี/ช่อง 3) รับบทเป็น
พ.ศ. 2558 : ห้องหุ่น (ดีวันทีวี/ช่อง 3) รับบทเป็น จุฑา (จุ๊บ)
พ.ศ. 2561 : สาวน้อยร้อยหม้อ (รฤก โปรดั๊กชั่น/Workpoint TV) รับบทเป็น แนท
ผลงาน > ละครชุด

พ.ศ. 2552 : อุบัติรักข้ามขอบฟ้า 2 (จีเอ็มเอ็ม แกรมมี่, จีเอ็มเอ็มทีวี/ช่อง 9) รับบทเป็น อุ๊บอิ๊บ
พ.ศ. 2554 : โลมากล้าท้าฝัน (จีเอ็มเอ็ม แกรมมี่, จีเอ็มเอ็มทีวี/ช่อง 9) รับบทเป็น
พ.ศ. 2555 : จุดนัดภพ ตอน (/ช่อง 3) รับบทเป็น
พ.ศ. 2556 : Forward ท้าเวลา พลิกอนาคต (จีเอ็มเอ็มทีวี/ช่อง 9) รับบทเป็น แคร์
พ.ศ. 2557 : Room Alone 401-410 ตอนที่ 3 403 (วิว) (จีเอ็มเอ็ม แกรมมี่, จีเอ็มเอ็มทีวี/One) รับบทเป็น แนท/นีน คู่กับ จิรกิตติ์ ถาวรวงศ์
พ.ศ. 2558 : Wifi Society ตอน Hunt (รถไฟฟ้า) (จีเอ็มเอ็ม แกรมมี่, จีเอ็มเอ็มทีวี/One) รับบทเป็น สาวที่ฟลุ๊คแอบชอบ คู่กับ อรรณพ ทองบริสุทธิ์
พ.ศ. 2559 : Ugly Duckling รักนะเป็ดโง่
ตอน Boy's Paradise แผนรักชุลมุนจับคุณผู้ชายมาให้ฟิน (จีเอ็มเอ็ม แกรมมี่, จีเอ็มเอ็มทีวี/GMM25) รับบทเป็น กีกี้
พ.ศ. 2559 : Love Songs Love Series 1
ตอน คนไม่จำเป็น  (เก้ง กวาง แก๊งค์/GMM25) รับบทเป็น แหม่ม คู่กับ ธนกร กุลจรัสสมบัติ
ผลงาน > ซิทคอม

พ.ศ. 2555 : เป็นข่าว ตอนที่ 15 เรื่องหลอก..หลอก (เอ็กแซ็กท์-ซีเนริโอ/ช่อง 3) รับบทเป็น กิ๊บ
ผลงาน > ภาพยนตร์

พ.ศ. 2552 : แต๋วเตะตีนระเบิด (พระนครฟิลม์) รับบทเป็น
พ.ศ. 2559 : อวสานโลกสวย (กันตนา โมชั่น พิคเจอร์ส) รับบทเป็น แคร์
ผลงาน > มิวสิกวิดีโอ

พ.ศ. 2552 : Darling ศิลปิน B.O.Y.
พ.ศ. 2552 : ไม่มีสัญญาณตอบรัก ศิลปิน พีระพล เสนาคุณ (อิคคิว)
พ.ศ. 2554 : ความเหงาโทรเข้ามา ศิลปิน จิรัฐชัย ชยุติ
ผลงาน > ผลงานเพลงในนามวงเฟรปเป้ เมจิ

พ.ศ. 2550 : วงเฟรปเป้ เมจิ อัลบั้ม Frappe'meiji มิสมิส
1.* มิสมิส
2.ผู้ชายหลาย Mail
3.ทีซี
4.เข้าใจด้วยใจ
5. สารภาพรัก
ผลงานพิธีกร

โทรทัศน์
พ.ศ. 2552 : Bang Ster (ผลิตโดย จีเอ็มเอ็ม แกรมมี่) ทุกวันจันทร์ถึงวันศุกร์ เวลา 15:00-17:00 น. ทางช่อง Bang Channel ร่วมกับ รณภพ รากะรินทร์, ณฉัตร จันทพันธ์, ธนบูลย์ วัลลภศิรินันท์, รัชชุ สุระจรัส, เมธาวี พิเชฐชัยยุทธ์ (มีนาคม 2552-ธันวาคม 2556)
พ.ศ. 2556 : Bang Ster Pink Riders บุษบาสารถี (ผลิตโดย จีเอ็มเอ็มทีวี) ทุกวันเสาร์ เวลา 16:05-16:50 น. ทางช่อง 5 ร่วมกับ ชาช่า - อริต์ตา รามณรงค์, ส้ม - มารี เออเจนี เลอเลย์ (2556)
ออนไลน์
พ.ศ. 2563 : ทางช่อง YouTube:Mind Napasasi (1 เม.ย. 2020)
ผลงานจัดรายการวิทยุ

พ.ศ. 25 : ทาง
รางวัลที่ได้รับ

ชนะเลิศ การประกวด Uthaitip Freshy Idol 2008
แหล่งข้อมูลอื่น

ณภศศิ สุรวรรณ ที่อินสตาแกรม
เคานต์นิโคไลแห่งมงเปอซา

| เคานต์นิโคไลแห่งมงเปอซา |
| --- | --- |
เคานต์แห่งมงเปอซา

ชื่อเต็ม: นิโคไล วิลเลียม อเล็กซานเดอร์ เฟรเดอริก
เกิด: เจ้าชายนิโคไลแห่งเดนมาร์ก 28 สิงหาคม พ.ศ. 2542 (25 ปี) โคเปนเฮเกน ประเทศเดนมาร์ก
บิดา: เจ้าชายโจอาคิมแห่งเดนมาร์ก
มารดา: อเล็กซันดรา เคาน์เตสแห่งเฟรเดอริกสบอร์ก
เคานต์นิโคไลแห่งมงเปอซา หรือเดิมคือ เจ้าชายนิโคไล วิลเลียม อเล็กซานเดอร์ เฟรเดอริกแห่งเดนมาร์ก (เดนมาร์ก: Prins Nikolai William Alexander Frederik til Danmark, greve af Monpezat; 28 สิงหาคม พ.ศ. 2542) เป็นพระโอรสคนโตในเจ้าชายโจอาคิมแห่งเดนมาร์ก กับเคาน์เตสอเล็กซันดราแห่งเฟรเดอริกสบอร์ก อดีตพระชายา มีน้องชายและน้องสาวร่วมบิดา คือ เคานต์เฟลิกซ์แห่งมงเปอซา เคานต์เฮนริกแห่งมงเปอซาและเคาน์เตสอะธีนาแห่งมงเปอซา
ประวัติ

เคานต์นิโคไลแห่งมงเปอซาเกิดเมื่อวันที่ 28 สิงหาคม พ.ศ. 2542 ณ โรงพยาบาลมหาวิทยาลัยโคเปนเฮเกน (Rigshospitalet) ในพระอิสริยยศ เจ้าชายนิโคไลแห่งเดนมาร์ก เป็นพระโอรสพระองค์ใหญ่ในเจ้าชายโจอาคิมแห่งเดนมาร์ก กับเคาน์เตสอเล็กซันดราแห่งเฟรเดอริกสบอร์ก อดีตพระชายา เป็นพระราชนัดดาพระองค์แรกในสมเด็จพระราชินีนาถมาร์เกรเธอที่ 2 แห่งเดนมาร์ก กับเจ้าชายเฮนริกแห่งเดนมาร์ก พระราชสวามี เป็นพระราชภาติยะ (หลานลุง) คนโตใน สมเด็จพระราชาธิบดีเฟรเดอริกที่ 10 แห่งเดนมาร์ก รัชกาลปัจจุบัน
เคานต์นิโคไลได้ทำพิธีบัพติศมาในโบสถ์น้อยในพระราชวังเฟรเดนสบอร์ก เมื่อวันที่ 6 พฤศจิกายน พ.ศ. 2542 มีพ่อทูนหัว ซึ่งเป็นพระปิตุลาฝ่ายพระชนก เจ้าชายเฟรเดอริก มกุฎราชกุมารแห่งเดนมาร์ก, เจ้าชายเอ็ดเวิร์ด เอิร์ลแห่งเวสเซ็กส์ และปีเตอร์ สทีนทรัป (Peter Steentrup) ส่วนแม่ทูนหัวที่เป็นพระมาตุจฉาฝ่ายพระมารดา ได้แก่ นิโคลา แบร์ด (Nicola Baird) และคามิลลา ฟลินต์ (Camilla Flint)
บิดาและมารดาของเคานต์นิโคไลได้ประกาศว่าทรงแยกกันอยู่เมื่อวันที่ 16 กันยายน พ.ศ. 2547 ก่อนที่จะทรงหย่ากันเมื่อวันที่ 8 เมษายน พ.ศ. 2548 โดยก่อนการหย่าเคาน์เตสอเล็กซานดราไม่มีแผนที่จะเสด็จออกจากเดนมาร์ก อย่างไรก็ตามหลังจากการหย่า เคานต์เตสอเล็กซานดรา ก็ยังทรงพำนักและทรงงานในเดนมาร์กต่อไปเพื่อที่ร่วมกับเจ้าชายโจอาคิมใช้สิทธิในการดูแลพระโอรสทั้งสอง แม้ว่าภายหลังเคาน์เตสจะสมรสใหม่และเสียอิสริยยศชั้นเจ้าหญิงไปก็ตาม
ส่วนบิดาของเคานต์นิโคไล ทรงหมั้นกับมารี กาวัลลีเย วันที่ 3 ตุลาคม พ.ศ. 2550 ก่อนที่จะทรงอภิเษกสมรสในวันที่ 24 พฤษภาคม พ.ศ. 2551 โดยในความสัมพันธ์ระหว่างเจ้าหญิงมารีแห่งเดนมาร์ก ซึ่งถือเป็นพระมารดาเลี้ยงของเคานต์และน้องชาย คือ เคานต์เฟลิกซ์ และทั้งคู่เข้ากันได้ดีกับแม่เลี้ยง
ในเดือนกันยายน พ.ศ. 2565 สมเด็จพระราชินีนาถมาร์เกรเธอที่ 2 ทรงตัดสินพระทัยถอดพระอิสริยยศพระโอรสธิดาในเจ้าชายโจอาคิม ทำให้ตั้งแต่วันที่ 1 มกราคม พ.ศ. 2566 เจ้าชายนิโคไลจึงทรงดำรงพระอิสริยยศ เคานต์นิโคไลแห่งมงเปอซา
ยศ

28 สิงหาคม พ.ศ. 2542 – 29 เมษายน พ.ศ. 2551 : ฮิสไฮนิส เจ้าชายนิโคไลแห่งเดนมาร์ก
29 เมษายน พ.ศ. 2551 – 1 มกราคม พ.ศ. 2566 : ฮิสไฮนิส เจ้าชายนิโคไลแห่งเดนมาร์ก เคานต์แห่งมงเปอซา
1 มกราคม พ.ศ. 2566 - ปัจจุบัน ฮิสเอ็กเซลเลนซี เคานต์นิโคไลแห่งมงเปอซา
แอนนา ชวนชื่น

| แอนนา ชวนชื่น |
| --- | --- |
เกิด: เอนก อินทะจันทร์ 26 กรกฎาคม พ.ศ. 2496 (71 ปี) อำเภออรัญประเทศ จังหวัดสระแก้ว
อาชีพ: นักแสดง  นักแสดงตลก   พิธีกร   ยูทูบเบอร์
สังกัด: อิสระ
ฐานข้อมูล
IMDb
เอนก อินทะจันทร์ ชื่อเล่น แอนนา หรือรู้จักกันในนาม แอนนา ชวนชื่น เกิด 26 กรกฎาคม พ.ศ. 2496 เป็นนักแสดงตลกชาวไทยและอดีตตลกคณะ มกจ๊ก
ประวัติ

แอนนา ชวนชื่น เป็นชาวไทยเชื้อสายจีน​แต้จิ๋ว ที่บ้านทำอาชีพร้านโชห่วย เกิดที่อำเภออรัญประเทศ จังหวัดปราจีนบุรี (ปัจจุบันคือ จังหวัดสระแก้ว) จบการศึกษาชั้นประถมศึกษาปีที่ 4 (ป.4) จากโรงเรียนคลองน้ำใสวิทยาคาร จากนั้นจึงได้ย้ายมาอยู่อาศัยและเติบโตที่จังหวัดสมุทรปราการ  และเข้ากรุงเทพในเวลาต่อมา โดยมาอยู่กับพี่สาวงานแรกที่แอนนาได้ทำคืองานขัดสนิมในอู่รถยนต์โดยที่ไม่มีค่าแรงอยู่นานเกือบปีด้วยกันก่อนจะมาได้งานเป็นเป็นช่างสี แต่ก็เลิกทำอาชีพนี้เพราะแพ้ทินเนอร์จึงมาทำงานเป็นขับรถสองแถวสายปากน้ำ
ประวัติ > สู่เส้นทางตลก

แอนนาเริ่มเข้าสู่วงการเมื่อมีเพื่อนมาไปดูตลกโดยเขาเป็นคนเดียวที่ถูกมองเล่นตลกแล้วตลกและสามารถเลียนเสียงประจวบ จำปาทองได้ทำให้เขาถูกดึงตัวเป็นเล่นตลกคณะซัมเหมาและมีโอกาสได้เจอกับเทพ เทียนชัยและไปตั้งคณะสามพันตึงภายหลังเอนกได้ลาออกมารับงานวงศรีไพร ลูกราชบุรี​แต่ไม่นานก็ไปร่วมวงสุริยา ชินพันธ์​และไปทำงานในวงลูกทุ่งของสายัณห์ สัญญา ขณะนั้นแอนนาใช้ชื่อว่า “จำปี สีเดียว” ต่อมาแอนนา ชวนชื่นได้มาอยู่ในคณะมกจ๊กของ จตุรงค์ มกจ๊ก และมีชื่อว่า ฮิปปี้ มกจ๊ก เนื่องจากไว้ผมยาวเหมือนฮิปปี้ ต่อมาได้เปลี่ยนชื่อเป็น แอนนา โดยการตั้งชื่อให้ของจาตุรงค์ ต่อมาย้ายมาอยู่กับคณะชวนชื่น และเปลี่ยนชื่อเป็น แอนนา ชวนชื่น
แอนนามีชื่อเสียงโด่งดังมาจากการที่มีมุกตลกพูดไทยปนหมิ่นใต้แบบไม่ชัด ทำให้ความหมายผิด ๆ ถูก ๆ  เช่น คำว่า คุยเป็น ค*ย, ถูกต้อง เป็น ถั่วต้ม, น้ำส้ม เป็น น้ำส้วม เป็นต้น ได้รับอิทธิพลการพูดไทยปนจีนแบบไม่ชัดนี้มาแต่เด็ก ๆ เนื่องจากแถวบ้านแวดล้อมไปด้วยคนไทยและคนจีนหลายเชื้อสายทั้งแต้จิ๋วและไหหลำ
แอนนาเริ่มใช้มุกตลกแบบนี้มาตั้งแต่ภาพยนตร์เรื่อง แสบสนิท ศิษย์ส่ายหน้า ในปี พ.ศ. 2549 ด้วยการรับบทเป็นโปรโมเตอร์ที่ล้อเลียน ทรงชัย รัตนสุบรรณ